**Ref. : Olimpiada de Matematică – etapa județeană, 10 martie 2018; Concursul de Matematică Aplicată ”Adolf Haimovici” – etapa județeană, 10 martie 2018**

* În anul școlar 2017-2018, etapa județeană a **Olimpiadei de Matematică**, 2018, clasele **V-VI**, se va desfășura sâmbătă, **10 martie** **2018**, între orele **10-12**, la **Colegiul Național Iași. Intrarea elevilor în săli se va face între orele 9.00-9.30.**
* În anul școlar 2017-2018, etapa județeană a **Olimpiadei de Matematică**, 2017, clasele **VII-XII**, se va desfășura sâmbătă, **10 martie 2018**, între orele **10-14**, la **Colegiul Național ”Costache Negruzzi” Iași. Intrarea elevilor în săli se va face între orele 9.00-9.30.**
* **Baza finală** de date cu elevii calificați la etapa județeană a **Olimpiadei de Matematică** și **repartiția pe săli** poate fi consultată pe site-urile http://www.colegiulnegruzzi.ro/, http://www.colegiulnationaliasi.ro și/sau [www.isjiasi.ro](http://www.isjiasi.ro), începând cu **9 martie 2018**.
* În anul școlar 2017-2018, etapa județeană a **Concursului de Matematică Aplicată ”Adolf Haimovici”**, 2018, se va desfășura sâmbătă, **10 martie 2018**, între orele **10-14**, la **Facultatea de Construcții de Mașini și Management Industrial, Universitatea Tehnică ”Gh. Asachi” Iași.** **Deschiderea se va desfășura în amfiteatrul TCM2 între orele 9.00-9.30.**
* **Baza finală** de date cu elevii calificați la etapa județeană a Concursului de Matematică Aplicată ”Adolf Haimovici” poate fi consultată pe site-ul [www.cm.tuiasi.ro](http://www.cm.tuiasi.ro), începând cu **9 martie 2018**.
* **Elevii vor avea asupra lor carnetul de elev vizat pentru anul școlar 2017-2018 sau certificatul de naștere (elevii sub 14 ani) sau cartea de identitate (elevii peste 14 ani) pentru verificarea identității.**
* **Se interzice elevilor să pătrundă în sală cu orice fel de lucrări: manuale, dicționare, notițe, însemnări etc., care ar putea fi utilizate pentru rezolvarea subiectelor de concurs sau care sunt interzise de regulamentul specific, precum și cu telefoane mobile și cu orice mijloc electronic de calcul ori de comunicare.**
* **Nerespectarea dispozițiilor referitoare la introducerea de materiale interzise în sala de concurs, indiferent dacă materialele interzise au fost folosite sau nu, precum și frauda ori tentativa de fraudă duc la eliminarea din concurs a candidatului de către președintele comisiei. Candidații eliminați din concurs pierd dreptul de participare la competițiile școlare din anul școlar următor.**
* **Elevii, care în timpul desfășurării competiției, încalcă normele de conduită stabilite prin regulamentele școlare, prin regulamentele specifice ale competițiilor școlare sau prin alte reglementări în vigoare vor fi eliminați din competiție și pierd dreptul de participare la competițiile din anul școlar viitor.**

Vă mulțumim pentru colaborare și vă urăm succes în activitatea dumneavoastră.

 Inspector școlar pentru matematică,

 prof. dr. Irina Căpraru

prof. Cristian Pravăț